武愫

武愫（），陝西西安府涇陽縣人，明末政治人物。

生平
崇禎十六年（1643年）癸未科進士。十七年（1643年）歸降李自成，起為徐淮防禦使《甲申傳信錄·卷五》：武愫，陝西涇陽人，癸未進士。徐淮防禦使。，與河南節度使呂弼周南下招撫徐州，二人被漕運總督路振飛擊破擒獲，呂弼周被縛赴法場磔死，武愫被鞭八十，押送南京《明史·卷二百七十六·路振飛傳》：四月初，聞北都陷，福王立於南京。河南僉事呂弼周為賊節度使來代振飛，進士武愫為賊防禦使招撫徐、沛，而賊將董學禮據宿遷。振飛擊擒弼周、愫，走學禮。竿弼周法場，命軍士人射三矢，乃解磔之。縛愫徇諸市，鞭八十，檻車獻諸朝，伏誅。，弘光元年（1645年）與光時亨、周鍾等同時棄市吳偉業《鹿樵紀聞·卷上》：项周失节 项水心名煜，吴县人也。天崇间，吴中制义，皆尚六朝子史。水心为诸生，独矫以空灵陗刻，文名大噪，堆砌之风，为之一变，子丑联捷，皆抡魁；选庶常，阁试馆课，文出纸贵。朝廷诰敕，拜命者以得水心应制为荣。两入春闱，甲戌榜元李竹尹青，癸未榜元陈百史名夏，皆出其门。已进宫詹，位尊望重，瓯卜直口指间事矣。水心之寓，与倪鸿宾、马素修两公并街。京师陷，三人约同死节，水心流涕书身后事，与客纵饮，将俟醉自裁，而甲戌门生黎志升忽驰马排门而止，大呼入朝，且曰：“今日魏征，非老师而谁。”水心怒骂，黎竟挟之而去。周介生钟，水心癸末所拔士也，时寓王百户家，闻城破，王约同巷战，不果，即自缢；介生亦投环，其仆救之，不得死。黎挟水心入朝，过其寓，其仆喜，奔告水心；黎郎遣骑促周，亦挟之同行。既见贼，反-{云}-两人系彼门生；于是报名铨职，刻入缙绅。吴门士庶初传自成登极，诏有“一夫授首，四海归心，比尧舜而多武功，迈汤武而无惭德”之语，谓必出名手，皆窃拟水心。继又传有请下江南疏。于是声罪致讨，逐其人，火其居，华椽广厦，一时都尽。水心方乘贼败，偕周南窜，闻之不敢归吴，而同匿于金沙。介生素悍讦，梓里多与龃龉。既从贼，宗亲邻社，方欲得甘心。及闻携侣而归，远近不约而集，并项执送留都，囚服泥首，陷狱月余。西蜀高倬迁司寇，恨周平日谈忠说义，以骂天下，乃新开板，选劲卒，独提出痛杖二十，即日具题，同光时亨、武愫肆市正法。。

軼事
《明季北略》載武愫義僕以其降李自成為恥，絕食自盡之事《明季北略·卷二十一》： 武氏仆 武氏仆某，不详名姓。素有义风，当其主武愫受贼伪职，索吉服，仆大恸曰：奴闻主忧臣辱，主辱臣死，今圣驾崩，主人不奔丧哭临，又取吉服，想见新君乎？饿死事小，失节事大。望三思之。叩头出血，愫不听。且叱之出。仆曰：主人为名利所惑，妄意一统，不听吾言，后必有悔。李贼贪淫无道，上干天怒，下拂民情，不久必败，吾不忍见主失所也。不食而卒。愫官伪徐淮防御使，后为淮抚路振飞擒，解南京斩之。一时朝士先几，大义俱逊此仆。。

參考文獻

S
Category:涇陽人
Category:大順政權防禦使
Category:明朝被處決者